Кожны вобраз-дэталь тут мае сэнсавае значэнне і з'яўляецца мастацкай знаходкай. Сапраўды, арыгінальны змест мае і традыцыйны вобраз раніцы, якая рыкае ў полі, пачутая, а не толькі ўбачаная. Аднак перанасычанасць верша разумовымі вышукамі, тым больш калі іх зашмат, звычайна не робіць верш глыбокім па настрою, пачуццю, лірычнаму перажыванню. У ім губляецца агульная думка.